Trynko Malan het op 1 April 2013, 100 jaar geword en was deel van 'n stapgroep. 'n Paar maande later, is Oom Trynko na 'n skielike siekbed oorlede, maar hy is altyd by ons nog elke Dinsdag as sy vrou, Tannie Anna en die stapgroep, ons besoek. Die stapgroep besoek die Botaniese tuin vanaf 1995 en bestaan uit ongeveer 10 mense, almal afgetredenes, sommige waarvan reeds oorlede is en nuwes bygekom het.
Aanvanklik het Trynko saam gestap, maar nadat sy knie probleme gegee het, het hy op ons aanbeveling 'n "mobility scooter" gekoop. Sy geheue was altyd nog baie goed en hy kon gedigte uit sy kop opsê.
Voordat die huidige restourant gebou is, was daar op die plek van die Strelitzia saal 'n kiosk, met 'n paar stoele onder die bome. Die stappers kon daar iets drink en in die winter was daar sop en 'n broodjie. Libby, van die arende-faam, het die kiosk beman. Terwyl die restourant gebou is, het Trynko die ontwikkeling weekliks dopgehou, 'n opening gesoek of gemaak om te loer. Hy is dus van die eerste besoekers van die restourant.